Redaktøren anbefaler: De 5 bedste børnebøger fra 2018 – People'sPress
Hvad skal der ligge under juletræet i år? Vores redaktør for børne- og ungdomslitteratur anbefaler de fem bedste børnebøger fra året, der gik. Uanset om dit barn er vild med youtubere, superhelte, historie, fantasy eller videnskab, er der masser af inspiration at hente!
1. HÅNDBOG FOR SUPERHELTE af Elias og Agnes Våhlund
Køb 1. bind af Håndbog for superhelte
Se video: Den svenske bogtrailer
Pludselig så Lisa, at en af bøgerne på hylden næsten lyste op. ”Håndbog for superhelte” stod der på ryggen. Det føltes, som om bogen talte til hende og bad hende om at tage den og begynde at bladre …
9-årige Lisa har det ikke godt i sin nye skole. Hun bliver mobbet af en drengebande, og hver dag flygter hun ind på biblioteket for at slippe væk fra sine forfølgere. En dag finder hun en bog, som beskriver, hvordan man ved at praktisere 101 færdigheder kan blive en superhelt. Kan det virkelig lade sig gøre? Mærkeligt nok er bogen ikke registreret i bibliotekets system, og bibliotekaren hvisker til Lisa, at det nok er meningen, at den håndbog skal med Lisa hjem og blive der. Og i det øjeblik begynder Lisas rejse mod at blive superhelt.
2. GODNATHISTORIER FOR REBELSKE PIGER 2 af Francesca Cavallo og Elena Favilli
Køb Godnathistorier for rebelske piger 2
Se video: Børn fortæller, hvad de synes om Godnathistorier for rebelske piger
100 nye fortællinger om 100 exceptionelle kvinder
Godnathistorier for rebelske piger 2 er opfølgeren til den sensationelle New York Times-bestseller, som inspirerer piger jorden rundt til at drømme større, sigte højere og kæmpe hårdere. Bogen er en hyldest til 100 ekstraordinære kvinder – fra Nefertiti til Beyoncé, fra dronning Kristina af Sverige til J.K. Rowling. Dronninger og aktivister, ballerinaer og jurister, pirater og IT-specialister, astronauter og opfindere – en fabelagtig samling, der efterlader læseren med en befriende fornemmelse af uendelige muligheder.
”Essentiel læsning for piger, men sandelig også drenge; børn, der læser denne ved sengetid, er garanteret store og inspirerende drømme.” – Fiona Noble, The Guardian
”Anti-prinsessebogen, der lærer piger at være rebelske.” – Georgina Rannard, BBC News
3. REJSEN TIL JORDEN af Lars Henrik Aagaard
Køb Rejsen til jorden
Litteratursiden anmelder: En populærvidenskabelig bog, der enkelt og levende beretter om jordens dramatiske historie for videbegærlige børn. Voksne kan med fordel læse med.
Pak rygsækken og husk bjergstøvler og dykkerdragt, for nu skal du på opdagelsesrejse på din utrolige planet. Du rejser helt tilbage til Jordens vilde fødsel og videre ned i ur-havet, hvor livet blev tændt. Du vil opleve, hvordan dinosaurerne dør, og mennesker opstår, og du kommer til at klatre op på de højeste bjerge, ned i glødende vulkaner og helt ind til Jordens hede kerne. Undervejs får du svar på alle dine spørgsmål om kloden lige under dine fødder – den tredje planet fra Solen.
Lars Henrik Aagaard er videnskabsjournalist på avisen Berlingske og forfatter til flere populærvidenskabelige bøger, blandt andet de roste bestsellere Hvor langt er der til verdens ende?, Hvad er Månen lavet af? og Rejsen til rummet.
4. DE MAGISKE BØRN: MARCO POLOS SKAT af Lyngbo & Lyngbo
Køb De magiske børn: Marco Polos skat
Læs også: Om inspirationen bag De magiske børn
De magiske børn er en ny serie historiske fantasyromaner for børn i alderen 10-14 år. Hver bog tager udgangspunkt i en verdenshistorisk begivenhed og en berømt person. Bøgerne bindes sammen af fortællingen om de magiske børn: En hemmelig loge, som har spillet en rolle i mange historiske begivenheder. De magiske børn har nemlig den særlige evne, at de kan lave magi ud af deres fantasi, og de har derfor muligheden for både at hjælpe historien på vej – eller at ændre den!
5. BUBBI BLIVER F****** STJERNE af Morten Münster og Morten P. Mann
Køb Bubbi bliver f****** stjerne
Se video: Sofus fortæller, hvorfor han elsker Bubbi, den talende hund.
Morten Münster er én af Danmarks mest populære youtubere, som især er kendt for sine sjove videoer om “Bubbi, den talende hund”. Morten er gået sammen med børnebogsforfatteren Merlin P. Mann og har skrevet tre fantastiske og sjove bøger om Bubbi. I første bog finder man ud af, hvordan Morten reddede Bubbi fra en gal videnskabsmand, i bog nummer to forfølger Bubbi stjernedrømmene i Hollywood, og i tredje bog står Bubbi pludselig ansigt til ansigt med en grizzlybjørn og må bruge alt, hvad han har lært.
Bøgerne er fyldt med hæsblæsende action og gakkede optrin og er meget populære blandt børn i alderen 8-12 år. Så populære, at den første Bubbi-bog i år blev tildelt Orlaprisen i kategorien “Bogen, der fik mig til at grine”.
Skal du have børnene med på Bogforum i år – så har vi tre bud på, hvad I kan opleveSabine Klindt2018-10-18T13:05:03+00:00
Rebelske piger: J.K. RowlingSabine Klindt2018-11-16T15:17:24+00:00
Rebelske piger: J.K. Rowling Uddrag af Godnathistorier for rebelske piger 2 Af Elena Favilli & Francesca Cavallo Forfatter Født d. 31. juli 1965 Da Joanna var seks år gammel, skrev hun en novelle [...]
Rebelske piger: Frida KahloSabine Klindt2018-09-20T13:43:11+00:00
Rebelske piger: Frida Kahlo 1907 - 1954 MEXICO Uddrag fra Godnathistorier for rebelske piger Af Elena Favilli & Francesca Cavallo Der boede engang en lille pige ved navn Frida i et skrigblåt [...]
Sarah har særlige evnerKristian2018-06-12T14:44:58+00:00
Af Lasse Lyngbo og Martin LyngboFra De magiske børn 1: Marco Polos skatKAPITEL 1 – Venedig 1298Klak! Den lille guldsten ramte gulvet. Lyden rungede fra gulv til loft i den store kirke.Klak! Endnu en [...]